অবশেষে তেজস যুদ্ধবিমান হাতে পাচ্ছে বায়ুসেনা! কবে?

ওয়েব ডেস্ক : অবশেষে তেজস যুদ্ধবিমান (Tejas Fighter Jet) হাতে পাচ্ছে ভারতীয় বায়ুসেনা (Indian Air Force)। এমনটাই জানিয়েছেন প্রতিরক্ষা সচিব আরকে সিং। তিনি জানিয়েছেন, আপাতত দু’টি তেজস মার্ক-১ যুদ্ধবিমান হাতে পাবে বায়ুসেনা। দ্রুত এই দুটি যুদ্ধবিমান ভারতীয় সেনায় যুক্ত হবে বলে জানিয়েছেন তিনি।

অর্ডার দেওয়ার পরেও, সময়মতো যুদ্ধবিমানগুলি হাতে পাচ্ছিল না ভারতীয় বায়ুসেনা (Indian Air Force)। তা নিয়ে ক্ষোভ প্রকাশ করতে দেখা গিয়েছিল বায়ুসেনা প্রধান এয়ার চিফ মার্শল এপি সিং-কে। যুদ্ধ বিমানগুলি সরবরাহ করতে দেরি করায় রাষ্ট্রায়ত্ত সংস্থা ‘হিন্দুস্থান অ্যারোনটিকস লিমিটেড’ (HAL) উপর ক্ষোভ উগরে দিয়েছিলেন তিনি। এমনকি রাষ্ট্রায়ত্ত সংস্থার উপর থেকে তিনি ভরসা হারিয়েছেন বলেও জানিয়েছিলেন। এর পরেই সুখবর শোনালেন প্রতিরক্ষা সচিব। তিনি জানিয়ছেন, সেপ্টেম্বরের শেষের দিকে দুটি তোজস যুদ্ধবিমান ভারতীয় বায়ু বাহিনীর হাতে আসবে। সঙ্গে তিনি জানিয়েছেন, হ্যালের কাছ থেকে আরও ৯৭টি যুদ্ধবিমান কেনার জন্যও চুক্তি হতে পারে।

আরও খবর : ‘মন কি বাত’, দেশবাসীকে স্বদেশী পোশাক ব্যবহারের আবেদন মোদির

প্রসঙ্গত, তেজস মার্ক-১ (Tejas Mark 1) হল হালকা মাল্টি রোল সুপারসনিক যুদ্ধবিমান। এই বিমান থেকে বিভিন্ন ধরণের ক্ষেপনাস্ত্র নিক্ষেপ করা যায়। এই যুদ্ধবিমান চীনের জেএফ-১৭- এর থেকেও উন্নত বলে আন্তর্জাতিক প্রতিরক্ষা বিষয়ক একাধিক রিপোর্টে দাবি করা হয়েছে। মূলত ‘হিন্দুস্থান অ্যারোনটিকস লিমিটেড’(Hal)-কে ৪০টি তেজস বিমানের বরাত দেওয়া হয়েছিল। কিন্তু সময়মতো তা হাতে না পাওয়ার কারণে ক্ষোভ প্রকাশ করেছিলেন বায়ুসেনা প্রধান।

তবে সময়মতো এই যুদ্ধবিমান কেন সরবরাহ করা হয়নি? তা নিয়ে হ্যালের ম্যানেজিং ডিরেক্টর ডিকে সুনীল বলেছিলেন, মার্কিন সংস্থা ‘জিই অ্যারোস্পেস’ ইঞ্জিন দিতে দেরি করার কারণেই বিমান সরবরাহে দেরি হয়েছে। তবে আপাতত সেই সব জট কাটিয়ে আপাতত দুটি তেজস মার্ক-১ যুদ্ধবিমান হাতে পাচ্ছে ভারতীয় বায়ুসেনা।

দেখুন অন্য খবর :

The post অবশেষে তেজস যুদ্ধবিমান হাতে পাচ্ছে বায়ুসেনা! কবে? first appeared on KolkataTV.

The post অবশেষে তেজস যুদ্ধবিমান হাতে পাচ্ছে বায়ুসেনা! কবে? appeared first on KolkataTV.